Pakkumiskutse „Mobiilse generaatori ostmine"

1. **Valga Vallavalitsus soovib osta mobiilset generaatorit** **Päästeameti poolt rahastatava projekti „Kohalike omavalitsuste kriisivalmiduse suurendamise taotlusvoor“ raames.** Vastav lähteülesanne on esitatud hankedokumendi lisas 1.

2. Hinnapakkumus tuleb vormistada Valga Vallavalitsuse nimele. Registrikood: 77000507,
aadress Puiestee 8, Valga linn, 68203 Valga maakond, telefon: +372 766 9900.

3. Hinnapakkumiste esitamise tähtaeg on 05.09.2022 kell 10.00 e-posti aadressile: hanked@valga.ee.

4. Pakkumuse maksumuse kalkuleerimisel peab pakkuja arvestama, et maksumus hõlmab kõiki hankelepingu nõuetekohaseks täitmiseks vajalikke töid (sh generaatori tarnet Valga linna Valga Vallavalitsuse määratud kohta), teenuseid, tegevusi ja toiminguid, s.h. ka neid, mida ei ole alusdokumentides kirjeldatud, kuid mis on lepingu eesmärki arvestades tavapäraselt vajalikud hanke nõuetekohaseks täitmiseks.

5. Hankija võib pidada pakkujatega läbirääkimisi pakkumuste hinna vähendamise eesmärgil. Pärast läbirääkimisi võib hankija teha pakkujatele ettepaneku kohaldatud tingimustel pakkumuse esitamiseks.

6. Hankijal on õigus lükata tagasi kõik pakkumused, kui:

6.1. tekib vajadus hankelepingu eset olulisel määral muuta;

6.2. hanke läbiviimise aluseks olevad tingimused on oluliselt muutunud ja seetõttu osutub hankelepingu sõlmimine mittevajalikuks või võimatuks;

6.3. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust.

7. Eduka pakkumuse valikul arvestab hankija ainult hinnakriteeriumit. Edukaks tunnistatakse madalaima hinnaga pakkumus. Kui võrdselt madalaima hinnaga pakkumuse on esitanud mitu pakkujat, selgitatakse edukas pakkumus parimate tehniliste näitajate alusel vastavas pingereas:

1) eelistades suurimat võimsust;

2) väiksemat CO heidet;

3) paremat komplektsust.

8. Hankelepingu (ostu-müügilepingu) projekti koostab edukaks tunnistatud pakkuja arvestades lähteülesandes toodud tehnilisi tingimusi ja järgmisi aspekte:

8.1 ostu-müügilepingu allkirjastavad pooled digitaalselt hiljemalt 7 päeva jooksul peale edukaks tunnistamise otsuse teatavaks tegemist pakkujale;
8.2 generaatori tarne hankijale peab toimuma hiljemalt 30.11.2022;
8.3 hankija tasub e-arve alusel peale generaatori üleandmise-vastuvõtmise akti sõlmimist;
8.4 arve maksetähtaeg on vähemalt 14 päeva;
8.5 generaatorile kehtib müüja poolt garantii vähemalt 2 aastat.

9. Kui edukaks tunnistatud pakkumuse esitanud pakkuja võtab hankijast mitteolenevatel põhjustel oma pakkumuse tagasi või ei sõlmi hankelepingut hanketeates määratud tähtaja jooksul või kui edukaks tunnistatud ja hankelepingu sõlminud pakkuja ei asu hankelepingut täitma ja hankeleping lõpetatakse, on hankijal õigus hinnata pakkumusi uuesti ja tunnistada edukaks hinna poolest järgmine pakkumus. Pakkumuste maksumuse vahe katab esialgselt edukaks tunnistatud pakkuja.

Küsimuste korral palume ühendust võtta: Kaupo Kutsar, telefon 5328 5586, kaupo.kutsar@valga.ee.

Lisa 1: Lähteülesanne